钦定古今图书集成/明伦汇编/官常典/第563卷 > 徐商
## 钦定古今图书集成/明伦汇编/官常典/第563卷 > 徐商

按《唐书徐有功传》：“有功五世孙商，字义声，或字秋卿，
客新郑，再世因为新郑人。幼隐中条山，擢进士第。大
中时，擢累尚书左丞。宣宗诏为巡边使，使有指，拜河
中节度使。突厥残种保特峨山，以千帐渡河自归，诏
商绥定。商表处山东宽乡，置备征军，凡千人，襞纸为
铠，劲矢不能洞，徙节山南东道。襄多山棚，为票贼，商”
取材卒为“捕盗将”，别为屯营。寇所发辄迹，捕捕必得，
遂为精兵。江西都将反，韦宙乘传抵山南发兵，商命
部将韩季友以捕盗营士往。贼平，宙表留季友所部
为纲纪。咸通初，以刑部尚书为诸道盐铁转运使，封
东莞县子。四年，进同中书门下平章事，出为荆南节
度使，累进太子太保，卒。